JAS ขาขึ้นต่อเนื่อง! บวกต่อ2% นิวไฮในรอบ 14 เดือน คาดเก็งฯลุ้นเข้าคำนวณ SET100 รอบใหม่
JAS ขาขึ้นต่อเนื่อง! บวกต่อ2% นิวไฮในรอบ 14 เดือน คาดเก็งฯลุ้นเข้าคำนวณ SET100 รอบใหม่
JAS ขาขึ้นต่อเนื่อง! บวกต่อ2% นิวไฮในรอบ 14 เดือน คาดเก็งฯลุ้นเข้าคำนวณ SET100 รอบใหม่
7 มิ.ย. 2562

ผู้สื่อข่าวรายงานว่า บริษัทจัสมิน อินเตอร์เนชั่นแนล จำกัด (มหาชน) หรือ JAS ณ เวลา 10.45 น. อยู่ที่ระดับ 6.45 บาท บวก 0.15 บาท หรือ 2.38% ด้วยมูลค่าซื้อขาย 289.58 ล้านบาท ราคาหุ้นขานขึ้นต่อเนื่องทำนิวไฮในรอบ 14 เดือน โดยนับตั้งแต่หุ้นขึ้นไปทดสอบระดับ 6.45 บาท 24 มี.ค.61

บล.กรุงศรี ระบุในบทวิเคราะห์ว่า หุ้น JAS เป็นหนึ่งในหุ้นที่คาดว่าจะได้เข้าคำนวณ SET100 รอบใหม่ ที่จะเริ่มมีผลบังคับใช้วันที่ 1 ก.ค.นี้ โดยนอกเหนือนั้นยังมีหุ้นอื่น ประกอบด้วย บริษัท โอสถสภา จำกัด (มหาชน) หรือ OSP ,บริษัท เจ เอ็ม ที เน็ทเวอร์ค เซอร์วิสเซ็ส จำกัด (มหาชน) หรือ JMT และ บริษัท อิตาเลียนไทย ดีเวล๊อปเมนต์ จำกัด (มหาชน) หรือ ITD
ด้าน บล.กสิกรไทย ระบุว่า  แนะนำทยอยสะสมหุ้นในกลุ่มปันผลสูง ที่ได้ประโยชน์จากทิศทางดอกเบี้ยขาลง และมีเงินไหลเข้าจากกองทุนตราสารหนี้หลังจะต้องถูกเรียกเก็บภาษี 15% ซึ่งรวมถึงหุ้น JAS ด้วย